कई राज्यों में लू का कहर तो कुछ में राहत की बारिश की संभावना

Sun, 14 Apr 2024 01:37:25 +0000

देश में वसंत ख़त्म हुआ नहीं कि गर्मी शुरू हो गई। और अप्रैल महीने की शुरुआत के साथ ही गर्मी ने अपना असर दिखाना शुरू कर दिया है। देश के कई हिस्सों में पारा लगातार बढ़ रहा है। लू का असर अभी से शुरू हो गया है। मौसम विभाग ने इसकी वजह से एडवाइज़री में लू (हीटवेव) का एलर्ट जारी किया है। मौसम विभाग ने शनिवार (6 अप्रैल) को कहा है कि अगले दो दिनों के दौरान दक्षिण भारत के कई राज्यों में लू चलने की संभावना है। उत्तर प्रदेश, राजस्थान, मध्य प्रदेश, छत्तीसगढ़, बिहार, झारखंड, आंध्र प्रदेश, कर्नाटक, महाराष्ट्र, तेलंगाना, उड़ीसा और पश्चिम बंगाल में तापमान अभी ही 43 डिग्री पहुंच चुका है। जो कि अगले कुछ दिनों में और बढ़ने वाला है।